ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 113 τελικό 
Βρυξέλλες, 23 Μαρτίου 1993 
Πρόταση 
ΚΑΝΟΝΙΣΜΟΥ ΓΕΟΚ) ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΟΚ) αριθ. 3906/89 
του Συμβουλίου της 18ης Σεπτεμβρίου 1989, 
σχετικά με τη χορήγηση οικονομικής ενίσχυσης σε ορισμένες χώρες 
της Κεντρικής και Ανατολικής Ευρώπης 
(υποβληθείσα από την Επιτροπή) 
α -
ΑΙΤΙΟΛΟΓΙΚΗ ΕΚΘΕΣΗ 
Στον κανονισμό (ΕΟΚ) αριθ. 3906/89 του Συμβουλίου ("Κανονισμός PHARE") 
απαριθμούνται οι χώρες της Κεντρικής και Ανατολικής Ευρώπης που είναι 
επιλέξιμες για τη χορήγηση από την Κοινότητα οικονομικής ενίσχυσης με 
κύριο στόχο τη στήριξη της εν εξελίξει διαδικασίας οικονομικής και 
κοινωνικής μεταρρύθμισης. Στο ισχύον κείμενο του εν λόγω κανονισμού η 
Τσεχοσλοβακία αναφέρεται μεταξύ των δικαιούχων χωρών. Την 1.1.93 δύο 
νέες ανεξάρτητες δημοκρατίες διαδέχθηκαν αυτή τη χώρα. Προκειμένου να 
καταστεί δυνατή η σύναψη συμφωνιών χρηματοδότησης με τις δύο αυτές 
δημοκρατίες, στο πλαίσιο του προϋπολογισμού 1993, κρίνεται σκόπιμο να 
τροποποιηθεί σχετικά ο κανονισμός PHARE. Το συνημμένο σχέδιο έχει 
συνεπώς ως στόχο την επίσημη ενσωμάτωση στον κανονισμό της Σλοβακικής 
Δημοκρατίας και της Τσεχικής Δημοκρατίας. 
Η έγκριση του προτεινόμενου κανονισμού δεν θα επηρεάσει το συνολικό 
ποσό που διατίθεται για την υλοποίηση του προγράμματος "PHARE". 
-3 -
πρόταση Κανονισμού (ΕΟΚ) του Συμβουλίου 
για την τροποποίηση του κανονισμού (ΕΟΚ) αριθ. 3906/89 
του Συμβουλίου της 18ης Σεπτεμβρίου 1989, 
σχετικά με τη χορήγηση οικονομικής ενίσχυσης σε ορισμένες χώρες 
της Κεντρικής και Ανατολικής Ευρώπης 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας και ιδίως το 
άρθρο 235, 
την πρόταση της Επιτροπής(1), 
τη γνώμη του Ευρωπαϊκού Κονοβουλίουί^)/ 
Εκτιμώντας: 
ότι ο κανονισμός (ΕΟΚ) αριθ. 3906/89(3) προβλέπει ενέργειες οικονομικής και 
ανθρωπιστικής βοήθειας με σκοπό τη στήριξη της διαδικασίας οικονομικής και 
κοινωνικής μεταρρύθμισης σε ορισμένες χώρες της Κεντρικής και Ανατολικής 
Ευρώπης· 
ότι στο παράρτημα του εν λόγω κανονισμού απαριθμούνται οι χώρες που μπορούν να 
λάβουν την ενίσχυση αυτή· 
ότι η Τσεχοσλοβακία διαλύθηκε την 1η Ιανουαρίου 1993 ταυτόχρονα με τη 
δημιουργία των δύο νέων κυρίαρχων δημοκρατιών της Τσεχικής και της Σλοβακικής· 
ότι προκειμένου να εξασφαλισθεί για τις διαδόχους δημοκρατίες η συνέχιση του 
καθεστώτος ενίσχυσης που προβλέπει ο κανονισμός (ΕΟΚ) αριθ. 3906/89, θα πρέπει 
να τροποποιηθεί το παράρτημα του εν λόγω κανονισμού. 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
'Αρθρο 1 
Στο παράρτημα του κανονισμού (ΕΟΚ) αριθ. 3906/89: 
Ι) προστίθενται οι ακόλουθες χώρες : η Σλοβακική Δημοκρατία, η Τσεχική 
Δημοκρατ ία· 
2) διαγράφεται η ακόλουθη μνεία : "Τσεχοσλοβακία". 
'Αρθρο 2 
Ο παρών κανονισμός αρχίζει να ισχύει την ημέρα της δημοσίευσης του στην Επίσημη 
Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1993. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες 
(1) ΕΕ αριθ. 
(2) Γνώμη που διατυπώθηκε στις 
(3) ΕΕ αριθ. L 375 της 23.12.1989, σ. 11. Κανονισμός όπως τροποποιήθηκε 
τελευταία από τον κανονισμό (ΕΟΚ) αριθ. 2334/92 (ΕΕ αριθ. 227 της 
11.08.92, σ. 1) 

ISSN0254-14S3 
COM(93) 113 τελικό 
ΕΓΓΡΑΦΑ 
GR ιι 
Αρι«. καταλόγου : CB-CO-93-139-GR-C 
ISBN 92-77-53877-5 
Υπηρεσία Επίσημων Εκδόσεων των Ευρωπαϊκών Κοινοτήτων 
L-2985 Luxembourg